પુત્રી નિકિતાની વાત સાંભળીને મનુભાઇ પડોશમાં રહેતા કાંતિભાઇ વાધેલાને લઇને અમૃતભાઇને મળવા માટે ગયા હતા જ્યાં પ્રવીણભાઇ હાજર હતા. પ્રવીણે સસરા મનુભાઇને જણાવેલ કે મારે નિકિતા સાથે વાત કરવી છે જેથી મનુભાઇએ વડીલોને લઇને આવવાનું કહ્યુ હતું. ગઇ કાલે મનુભાઇ તેમના ભાઇ કાંતિભાઇ જે પ્રવીણના પડોશમાં રહે છે તેમને મળવા માટે ગયા હતા. તે સમયે શ્રદ્ધા સોસાયટીના ગેટ પાસે પ્રવીણ અને તેનો નાનો ભાઇ પ્રહ્લાદ સાથે ઊભા હતા. મનુભાઇને જોતાંની સાથે જ પ્રહ્લાદ તેમની પાસે પહોંચી ગયો હતો અને બિભસ્ત ગાળો બોલીને મનુભાઇ પર હુમલો શરૂ કરી દીધો હતો.